**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL AURELIJAUS LIAUDANSKO SKYRIMO Į KlAIPĖDOS GEDMINŲ PROGIMNAZIJOS DIREKTORIAUS PAREIGAS“**

**1. Sprendimo projekto esmė, tikslai ir uždaviniai.**

2019 m. gruodžio 3 d. įvyko konkursas Klaipėdos Gedminų progimnazijos direktoriaus pareigoms eiti. Šiuo sprendimo projektu prašome skirti konkursą laimėjusį asmenį Aurelijų Liaudanską į Klaipėdos Gedminų progimnazijos direktoriaus pareigas penkerių metų kadencijai.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas gavus konkursą laimėjusio Aurelijaus Liaudansko 2019 m. gruodžio 11d. prašymą Nr. R1-8489 skirti jį nuo 2019 m. gruodžio 20 d. Klaipėdos Gedminų progimnazijos direktoriumi.

Lietuvos Respublikos vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*

Švietimo įstaigų vadovai skiriami į pareigas penkeriems metams konkurso būdu, savivaldybės tarybos sprendimu. Konkursas organizuojamas vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193 (toliau–Tvarkos aprašas).

Konkurso metu komisija atrenka pretendentą, geriausiai pasirengusį eiti konkrečios švietimo įstaigos vadovo pareigas, pagal Tvarkos apraše pateiktas Vertinimo pastabų lenteles įvertina pretendentus. Pretendentų konkursinį balą sudaro pretendento kompetencijų vertinimo ataskaitos ir konkurso metu surinktų balų suma.

2019 m. gruodžio 3 d. vykusiame konkurse į Klaipėdos Gedminų progimnazijos direktoriaus pareigas Aurelijus Liaudanskas buvo vienintelis pretendentas. Iš maksimaliai galimų 5 balų komisijos narių skiriama konkursinio balo dalis sudarė 4,94 balo. Aurelijus Liaudanskas paskelbtas laimėjusiu konkursą.

**3. Kokių rezultatų laukiama.**

Bus paskirtas Klaipėdos Gedminų progimnazijos vadovas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Švietimo įstaigos vadovo darbo užmokestis nustatomas pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymą (toliau Darbo apmokėjimo įstatymas) ir Klaipėdos miesto savivaldybės biudžetinių įstaigų vadovų darbo apmokėjimo sistemos aprašą, patvirtintą Klaipėdos miesto savivaldybės tarybos 2018 m. rugsėjo 27 d. sprendimu Nr. T2- 196 (toliau Aprašas).

Vadovaujantis Darbo apmokėjimo įstatymo 8 straipsnio 2 dalimi, mokyklų vadovų, jų pavaduotojų ugdymui pareiginės algos pastovioji dalis nustatoma pagal Darbo apmokėjimo įstatymo 5 priedo VIII skyrių, atsižvelgiant į mokykloje ugdomų mokinių skaičių, pedagoginio darbo stažą ir veiklos sudėtingumą. Vadovaujantis Aprašo 10. punktu, papildomai atsižvelgiama į vadovavimo tai švietimo įstaigai darbo stažą, vadovavimą švietimo įstaigai su specialiosios mokyklos ar specialiojo ugdymo grupės paskirtimi, įgyvendinamų ugdymo programų skaičių.

Klaipėdos Gedminų progimnazijos ugdomų mokinių skaičius yra 924. Aurelijus Liaudanskas turi daugiau kaip 27 metus pedagoginio darbo stažą, vadovavimo tai švietimo įstaigai darbo stažas yra daugiau kaip 22 metai. Klaipėdos Gedminų progimnazija nėra švietimo įstaiga su specialiosios mokyklos ar specialiojo ugdymo grupės paskirtimi. Ši įstaiga yra švietimo įstaiga, kurioje įgyvendinamos dvi ugdymo programos (pradinio ir pagrindinio). Įstaigos vadovui, nustatant pareiginės algos pastoviosios dalies koeficientą, koeficientas didinamas dėl veiklos sudėtingumo, atsižvelgiant į šiuos kriterijus:

1. švietimo įstaiga yra įgyvendinanti netradicinio ugdymo sampratos elementus – 5procentais;
2. švietimo įstaigoje yra ugdomi (mokomi) 65 vaikai su specialiaisiais poreikiais – 3procentais;
3. švietimo įstaigoje yra ugdomi (mokomi) 6 vaikai užsieniečiai ar Lietuvos Respublikos piliečiai, atvykę gyventi į Lietuvos Respubliką, nemokantys valstybinės – 5 procentais.

Vadovaujantis Aprašo priedu, pareiginės algos pastoviosios dalies koeficiento dydis – 14,19 (12,56 + 13 proc.) pareiginės algos baziniais dydžiais.

Priėmimo į darbą metu, darbuotojui gali būti nustatoma kintamoji dalis, atsižvelgiant į darbuotojo profesinę kvalifikaciją ir jam keliamus uždavinius. Klaipėdos Gedminų progimnazijos vadovui nustatoma kintamoji dalis – 20 proc. iki jo kasmetinio veiklos vertinimo.

**6. Lėšų poreikis sprendimo įgyvendinimui.**

Nuo 2019 m. gruodžio 20 d. būtų taikomas pareiginės algos pastoviosios dalies koeficientas 14,19 pareiginės algos baziniais dydžiais ir kintamoji dalis – 20 proc. iki jo kaip švietimo įstaigos vadovo kasmetinio veiklos vertinimo.

Metinis įstaigos vadovo darbo užmokesčio fondas sudarytų 36745 Eur su socialinio draudimo įmokomis.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – biudžetinė įstaiga turės vadovą.

PRIDEDAMA:

1. Pretendentų Klaipėdos Gedminų progimnazijos direktoriaus pareigoms eiti konkurso 2019m.gruodžio 3 d. protokolo Nr. ADM-573 išrašas, 1 lapas.
2. Aurelijaus Liaudansko 2019 m. gruodžio 11 d. prašymo Nr. R1-8489 kopija, 1 lapas.
3. Teisės aktų išrašas, 4 lapai.

Personalo skyriaus vedėja Inga Gelžinytė-Litinskienė